**POKYNY PRE ROZHODCOV A DELÁGÁTOV ZVÄZU**

**popisy priestupkov vylúčených hráčov v zápisoch o stretnutí**

**HNS – hrubé nešportové správanie**

Základná definícia:

**Hráč sa dopúšťa HNS, ak použije nadmernú silu alebo brutalitu voči súperovi (rozhodcovi, spoluhráčovi, členovi realizačného tímu, divákovi a inej osobe) v čase, keď nebojujú o loptu (mimo súboja o loptu).**

HNS:

* môže vzniknúť len **mimo súboja o loptu**,
* môže sa vyskytnúť:

- v **prerušenej** hre,

- v **neprerušenej** hre.

Intenzita priestupkov pri HNS:

- **nadmerná sila** – intenzita priestupku vyššia ako pri riskantnom spôsobe hry, ale nižšia ako pri brutálnom spôsobe hry, pričom **nedošlo k zraneniu** súpera,

- **brutálny spôsob** – intenzita priestupku vyššia ako pri použití nadmernej sily, pričom **došlo** k **zraneniu** súpera.

**- nie zanedbateľná sila** –intenzita priestupku **na úrovni riskantného spôsobu hry** (len vo výnimočnom prípade úderu rukou, resp. ramenom do hlavy, alebo tváre)

Poznámka:

V prípade uvádzania príkladu priestupku „kopnutie súpera“ sa podľa Pravidla 12 Pravidiel futbalu môže jednať aj o iné priestupky – udretie súpera, podrazenie súpera, napádanie súpera, skočenie na súpera, sotenie do súpera a pod.).

**ČK za HNS, použitie nadmernej sily v neprerušenej hre mimo súboja o loptu voči súperovi (spoluhráčovi, členovi RT, divákovi, inej osobe)**

Príklad 1: HNS – kopnutie súpera nadmernou silou

Príklad 2: HNS – pokus o kopnutie (resp. udretie) súpera nadmernou silou

Pozn. 1: musí byť uvedený pojem „nadmernou silou“ a v Príklade 2 aj pojem „pokus“

Pozn. 2: neuvádza sa pojem „v neprerušenej hre“ a „mimo súboja o loptu“

**ČK za HNS, použitie brutálneho spôsobu hry v neprerušenej hre mimo súboja o loptu voči súperovi (spoluhráčovi, členovi RT, divákovi, inej osobe)**

Príklad 1: HNS – kopnutie súpera brutálnym spôsobom

Pozn. 1: musí byť uvedený pojem „brutálnym spôsobom“

Pozn. 2: neuvádza sa pojem „v neprerušenej hre“ a „mimo súboja o loptu“

**ČK za HNS, použitie nadmernej sily v prerušenej hre voči súperovi (spoluhráčovi, členovi RT, divákovi, inej osobe)**

Príklad 1: HNS – kopnutie súpera nadmernou silou v prerušenej hre

Príklad 2: HNS – pokus o kopnutie (resp. udretie) súpera nadmernou silou v prerušenej hre

Pozn. 1: musí byť uvedený pojem „nadmernou silou“, „v prerušenej hre“ a v Príklade 2 aj pojem „pokus“

**ČK za HNS, použitie brutálneho spôsobu hry v prerušenej hre voči súperovi (spoluhráčovi, členovi RT, divákovi, inej osobe)**

Príklad 1: HNS – kopnutie súpera brutálnym spôsobom v prerušenej hre

Pozn. 1: musí byť uvedený pojem „brutálnym spôsobom“ a „ v prerušenej hre“

**ČK za HNS, zmarenie vyloženej gólovej príležitosti súpera nedovolenou hrou vo vlastnom pokutovom území (resp. mimo vlastného pokutového územia) v neprerušenej hre v súboji o loptu**

Príklad 1: HNS – úmyselná hra lopty rukou vo vyloženej gólovej príležitosti súpera

Príklad 2: HNS – držanie (resp. sotenie, ťahanie) súpera rukou vo vyloženej gólovej príležitosti súpera

Príklad 3: HNS – kopnutie súpera vo vyloženej gólovej príležitosti súpera

Pozn. 1: musí byť uvedený „ presný popis priestupku“ a pojem „vo vyloženej gólovej príležitosti“

Pozn. 2: neuvádza sa „miesto priestupku“ a pojem „v neprerušenej hre“ a „v súboji o loptu“

**ČK za HNS, zmarenie vyloženej gólovej príležitosti súpera nedovolenou hrou vo vlastnom pokutovom území (resp. mimo vlastného pokutového územia) v neprerušenej hre mimo súboja o loptu**

Príklad 1: HNS – kopnutie súpera vo vyloženej gólovej príležitosti súpera mimo súboja o loptu

Príklad 2: HNS – držanie (resp. sotenie, ťahanie) súpera rukou vo vyloženej gólovej príležitosti súpera mimo súboja o loptu

Pozn. 1: musí byť uvedený pojem „vo vyloženej gólovej príležitosti“ a „mimo súboja o loptu“

Pozn. 2: neuvádza sa „miesto priestupku“ a pojem „v neprerušenej hre“

**ČK za HNS, hanlivý pohoršujúci, urážlivý, provokujúci, zosmiešňujúci a ponižujúci výrok alebo gesto, hrubá urážka, vyhrážka, pľutie alebo opľutie súpera (delegovanej osoby, spoluhráča, člena realizačného tímu, diváka, inej osoby) v neprerušenej hre, resp. v prerušenej hre**

Príklad 1: HNS – opľutie súpera

Príklad 2: HNS – pohoršujúce gesto (popis priestupku) smerom k divákovi

Príklad 3: HNS – hrubá urážka (popis priestupku) rozhodcu

Pozn. 1: musí byť uvedený „presný popis priestupku“

Pozn. 2: neuvádza sa pojem „v neprerušenej hre“, „prerušenej hre“ a „mimo súboja o loptu“

**ČK za HNS, keď priestupok bol udretie súpera (spoluhráča, člena realizačného tímu, diváka, inej osoby), do hlavy alebo tváre rukou alebo ramenom nie zanedbateľnou silou (resp. nadmernou silou, resp. brutálnym spôsobom) mimo súboja o loptu**

Príklad 1: HNS – udretie súpera rukou do hlavy nie zanedbateľnou silou

Príklad 2: HNS – udretie súpera rukou do tváre nadmernou silou

Príklad 3: HNS – udretie súpera rukou do hlavy brutálnym spôsobom

Pozn. 1: musí byť uvedený pojem „nie zanedbateľnou silou“, „nadmernou silou“, „brutálnym spôsobom“

Pozn. 2: neuvádza sa pojem „mimo súboja o loptu“

**SH – surová hra**

Základná definícia:

**Hráč hrá surovo, ak použije v súboji o loptu v čase, keď je lopta v hre nadmernú silu alebo brutalitu, ktorá ohrozuje bezpečnosť a zdravie súpera.**

SH:

* môže vzniknúť len **v súboji o loptu**,
* môže sa vyskytnúť len v **neprerušenej** hre.

Intenzita priestupkov pri SH:

- **nadmerná sila** - intenzita priestupku vyššia ako pri riskantnom spôsobe hry, ale nižšia ako pri brutálnom spôsobe hry, pričom **nedošlo k zraneniu** súpera,

- **brutálny spôsob** – intenzita priestupku vyššia ako pri použití nadmernej sily, pričom **došlo** k **zraneniu** súpera.

Poznámka:

V prípade uvádzania príkladu priestupku „kopnutie súpera“ sa podľa Pravidla 12 Pravidiel futbalu môže jednať aj o iné priestupky – udretie súpera, podrazenie súpera, napádanie súpera, skočenie na súpera, sotenie do súpera a pod.).

**ČK za SH, použitie nadmernej sily voči súperovi v neprerušenej hre v súboji o loptu**

Príklad 1: SH – kopnutie súpera nadmernou silou

Pozn. 1: musí byť uvedený pojem „nadmernou silou“

Pozn. 2: neuvádza sa pojem „v neprerušenej hre“ a „v súboji o loptu“

**ČK za SH, použitie brutálneho spôsobu hry voči súperovi v neprerušenej hre v súboji o loptu**

Príklad 1: SH – kopnutie súpera brutálnym spôsobom

Pozn. 1: musí byť uvedený pojem „brutálnym spôsobom“

Pozn. 2: neuvádza sa pojem „v neprerušenej hre“ a „v súboji o loptu“

**ČK za SH, použitie nadmernej sily voči súperovi vo vyloženej gólovej príležitosti súpera v neprerušenej hre v súboji o loptu**

Príklad 1: SH – kopnutie súpera nadmernou silou vo vyloženej gólovej príležitosti

Pozn. 1: musí byť uvedený pojem „nadmernou silou“ a „vo vyloženej gólovej príležitosti“

Pozn. 2: neuvádza sa pojem „v neprerušenej hre“ a „v súboji o loptu“

**ČK za SH, použitie brutálneho spôsobu hry voči súperovi vo vyloženej gólovej príležitosti súpera v neprerušenej hre v súboji o loptu**

Príklad 1: SH – kopnutie súpera brutálnym spôsobom vo vyloženej gólovej príležitosti

Pozn. 1: musí byť uvedený pojem „brutálnym spôsobom“ a „vo vyloženej gólovej príležitosti“

Pozn. 2: neuvádza sa pojem „v neprerušenej hre“ a „v súboji o loptu“

Poznámka:

Rušia sa ustanovenia ods. 14 kap. XIX. RS 2017/2018.

 V Martine, 10.03.2018